
VENDIM
Nr. 718, datë 16.9.2020

PËR DISA SHTESA DHE NDRYSHIME NË VENDIMIN NR. 328, DATË 22.4.2020, TË KËSHILLIT TË MINISTRAVE, “PËR DHËNIEN NË PËRDORIM TË PËRKOHSHËM, PA SHPËRBLIM, NGA MINISTRIA E MBROJTJES TE SHËRBIMI INFORMATIV I SHTETIT, TË KATIT PËRDHES, NË OBJEKTIN NR. 1, TRE KAT, PJESË TË PRONËS NR. 1047, ME EMËRTIM ‘REPARTI USHTARAK NR. 6620 (PU)’, ME VENDNDODHJE NË LAGJEN ‘30-VJETORI’, BERAT, DHE SHFUQIZIMIN E VENDIMIT NR. 114, DATË 17.2.2016, TË KËSHILLIT TË MINISTRAVE, ‘PËR KALIMIN NË PËRDORIM TË PËRKOHSHËM, PA SHPËRBLIM, NGA MINISTRIA E MBROJTJES TE DREJTORIA E PËRGJITHSHME E ARKIVAVE, PËR DEGËN E ARKIVIT SHTETËROR VENDOR NË BERAT, TË KATIT TË PARË E TË KATIT TË DYTË TË OBJEKTIT NR. 1, DHE OBJEKTIT NR. 2, PJESË TË PRONЁS NR. 1047, ME EMERTIM ‘QENDËR MOBILIZIMI’, ME VENDNDODHJE NЁ BERAT”

Në mbështetje të nenit 100 të Kushtetutës dhe të neneve 10 e 12, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

Në vendimin nr. 328, datë 22.4.2020, të Këshillit të Ministrave, bëhen këto ndryshime:
1. Pika 1 ndryshohet, si më poshtë vijon:
[bookmark: _GoBack] “1. Dhënien në përdorim të përkohshëm, pa shpërblim, për një periudhë 20-vjeçare, nga Ministria e Mbrojtjes te Shërbimi Informativ i Shtetit, të katit përdhes, me sipërfaqe 198 (njëqind e nëntëdhjetë e tetë) m2, në objektin nr. 1, tre kat, pjesë të pronës nr. 1047, me emërtim “Reparti ushtarak nr. 6620 (PU)”, me vendndodhje në lagjen “30-Vjetori”, Berat, sipas planrilevimit dhe planimetrisë që i bashkëlidhen këtij vendimi dhe janë pjesë përbërëse të tij, si dhe të sipërfaqes truall (oborr) prej 312 (treqind e dymbëdhjetë) m2, pjesë e pronës nr. 1047, sipas planrilevimit që i bashkëlidhet këtij vendimi dhe është pjesë përbërëse e tij, për ta përdorur për vendosjen dhe zhvillimin e aktivitetit të administratës së Drejtorisë Vendore të Shërbimit Informativ të Shtetit, në Berat.”.
2. Pika 3 ndryshohet, si më poshtë vijon:
 “3. Ministria e Mbrojtjes, e përfaqësuar nga Shtabi i Përgjithshëm i Forcave të Armatosura, Policia Ushtarake dhe Shërbimi Informativ i Shtetit të lidhin aktmarrëveshje ndërmjet palëve për dhënien në përdorim të përkohshëm, pa shpërblim, të katit përdhes, me sipërfaqe 198 (njëqind e nëntëdhjetë e tetë) m2, në objektin nr. 1, tre kat, pjesë të pronës nr. 1047, me emërtim “Reparti ushtarak nr. 6620 (PU)”, sipas planimetrisë, si dhe të sipërfaqes truall (oborr) prej 312 (treqind e dymbëdhjetë) m2, pjesë e pronës nr. 1047, sipas planrilevimit, me vendndodhje në lagjen “30-Vjetori”, Berat, duke përcaktuar kushtet dhe detyrimet e ndërsjella ndërmjet palëve.”.
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

_ Pronanr.1047, "Rep. Usht. nr.6620, (PU) "

IDENTIFIKIMI I PASURISE
Zona Kadastrale 8502.
Nr.Pasurise14/37 Vol.___Fq
Indeksi i Hartes
BR;K-6,7, BR;L-6,7
Shkalla 1: 500
Adresa e pasurise Berat
Lagjia "30 Vjetori", Rruga "Koli VESHO", Berat
Pronari :

Ministria e Mbrojtjes, Policia Ushtarake.

